Nan Elmoth

I J.R.R. Tolkiens fiktive verden var Nan Elmoth en skog som lå i Beleriand, øst for Doriath og sør for elva Celon.

Melian og Thingol møtte hverandre i Nan Elmoth, før de grunnla riket Doriath. Senere vokste trærne i Nan Elmoth til de høyeste og mørkeste trærne i Beleriand, og sollyset slap ikke lenger ned på skogbunnen, og da slo mørkalven Eöl seg ned der. Siden Nan Elmoth ble holdt for å være en del av Doriath betalte Eöl for å få bo der med å gi Thingol sverdet Anglachel.

Kategori:Steder i Tolkiens verden